stanford-oval/wikipedia huggingface dataset:
Lounasseteli
Lounassetelit Suomessa > Sähköiset maksuratkaisut

ePassin mobiilisovelluksessa on kaikki työnantajan valitsemat henkilöstöedut, esimerkiksi lounasetu, liikunta- ja kulttuurietu, työmatkaetu ja hyvinvointietu. Maksamisessa käytetään tätä sovellusta tai tekstiviestiä.[lähde? ]
Eazybreak-mobiiliseteli on suomalaisen Eazybreak Oy:n sähköinen maksutapa, joka on tarkoitettu paperisen lounassetelin korvaajaksi. Eazybreak-mobiiliseteliin ei liity paperiseteliä tai maksukorttia. Maksamiseen käytetään älypuhelinsovellusta tai tekstiviestiä.
Kelpolounas on vaihtoehto paperiselle lounassetelille ja sirukorteille. Verotuksellisesti Kelpolounas eroaa perinteisestä lounassetelistä siten, että sen kautta voi ostaa vain sopimusruokailulounaita. Lounaan ostaminen tapahtuu internet-palvelun kautta älypuhelimella tai muulla internet-selaimella. Maksaminen tapahtuu ravintolan ja yrityksen välisenä laskutuksena.
Lounassetelit Suomessa > Ravintoedun verotus

Ravintoedun idea kiteytyy työnantajan ja työntekijän saamiin verohyötyihin. Työnantaja voi vähentää verotuksessaan lounassetelin (tai muun vastaavan järjestelyn) koko nimellisarvon. Palkansaaja voi puolestaan saada edun kahdella tavalla: lounasvähennyksenä tai luontoisetuna. Lounasvähennyksessä työntekijän palkasta vähennetään 75 prosenttia lounassetelien arvosta. Luontoisetu tarkoittaa puolestaan sitä, että työntekijä saa lounassetelit palkkansa päälle ja maksaa tuloverot edun verotusarvosta, joka on 75 prosenttia lounasedun arvosta.
Suomen valtio kärsii verotuetusta lounasedusta vuosittain yli 17 miljoonan euron veromenetykset mutta tienaa lounassetelien työllistävän vaikutuksen vuoksi 25 miljoonaa.
Lyndon Dykes

Lyndon Dykes (s. 7. lokakuuta 1995 Gold Coast, Australia) on skotlantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Queens Park Rangersia. Hän on pelannut Skotlannin maajoukkueessa vuodesta 2020.
Dykes syntyi Australiassa ja pelasi siellä rugby leaguea ennen siirtymistään jalkapallon pariin. Hän siirtyi Skotlantiin vuonna 2016 ja pelasi siellä Valioliigassa Livingstonin joukkueessa 25 ottelua kaudella 2019–2020 ja kolme ottelua seuraavan kauden alussa. Hän teki Valioliigassa 11 maalia, joista kolme joulukuussa 2019 Ross Countya vastaan. Hän on pelannut syyskuusta 2020 alkaen Englannin mestaruussarjassa Queens Park Rangersin joukkueessa 155 ottelua ja tehnyt niissä 34 maalia.
Dykes pelasi Skotlannin maajoukkueessa ensimmäisen kerran syyskuussa 2020. Hän on pelannut huhtikuun 2024 loppuun mennessä 36 maaottelua ja tehnyt niissä yhdeksän maalia, joista neljä maalia neljässä peräkkäisessä Skotlannin voittamassa MM-karsintaottelussa syys-lokakuussa 2021 ja kaksi maalia Kansojen liigan ottelussa Ukrainaa vastaan syyskuussa 2022. Kesällä 2021 pelatuissa Euroopan-mestaruuskipailuissa Dykes pelasi avauskokoonpanossa joukkueensa kaikki kolme ottelua.
Vihan hedelmät

| Vihan hedelmät> The Grapes of Wrath |
| --- | --- |

Alkuperäisteos
Kirjailija:  John Steinbeck
Kansitaiteilija:  Elmer Hader
Kieli:  englanti
Genre:  romaani
Julkaistu:  1939
Suomennos
Suomentaja:  Alex Matson
Kustantaja:  Tammi
Julkaistu:  1944
Sivumäärä:  666
Löydä lisää kirjojaKirjallisuuden teemasivulta
Vihan hedelmät (engl. The Grapes of Wrath) on John Steinbeckin vuonna 1939 ilmestynyt romaani. Kirja voitti Pulitzer-palkinnon 1940 ja oli yksi merkittävimmistä syistä siihen, että Steinbeck sai Nobelin kirjallisuuspalkinnon 1962. Romaania on myyty maailmanlaajuisesti yli 14 miljoonaa kappaletta. Yhdysvalloissa sitä luetaan usein yliopistojen ja lukioiden kirjallisuuskursseilla. Vuonna 1940 John Ford ohjasi romaanista elokuvaversion, pääosassa Henry Fonda. Kirja ja elokuva poikkeavat toisistaan huomattavasti loppuratkaisujensa osalta.
Suomeksi kirja julkaistiin vuonna 1944. Sen suomensi Alex Matson  ja kustansi Tammi. Vuonna 2016 teoksesta ilmestyi uusi Raimo Salmisen suomennos Tammen Keltaisessa kirjastossa.
Steinbeck kirjoitti Vihan hedelmät nykyisen Monte Serenon alueella sijaitsevassa kodissaan Kaliforniassa. Hänen silloinen vaimonsa Carol keksi kirjan nimen. Romaanin tapahtumat sijoittuvat 1930-luvun suureen lamakauteen, ja sen keskipisteessä on köyhä Joadin vuokraviljelijäperhe, joka joutuu lähtemään kodistaan kuivuuden, talousvaikeuksien ja maatalousteollisuuden muutosten takia. Lähes toivottomassa tilanteessa he päättävät matkata Kalifornian Keskuslaaksoon tuhansien muiden oklahomalaisten tavoin maan, työpaikkojen ja arvonannon saamisen toivossa.
Vastaanotto

Kirjan ilmestymisen aikoihin Steinbeckin romaani sai Yhdysvalloissa osakseen maanlaajuista huomiota ja keskustelua. Siihen kohdistettiin myös lukuisia sensurointiyrityksiä. Esimerkiksi yleinen kirjasto St. Louisissa poltti vuonna 1939 muutaman teoksen sopimattomina pidettyjen sanavalintojen takia.
Vastalauseista huolimatta kirjasta tuli valtavan suosittu lukijoiden keskuudessa. Useimmissa oklahomalaisissa kirjakaupoissa teos oli ilmestymisen aikoihin myyntilistan ykkösenä, ainakin jos Tuulen viemää jätettiin pois laskuista. Toisaalta Steinbeck-asiantuntija John Timmerman pitää Vihan hedelmiä mahdollisesti jopa 1900-luvun yhdysvaltalaisen kirjallisuuden perinpohjaisimmin keskusteltuna romaanina, kun  otetaan huomioon kritiikki, arvostelut ja yliopistojen luokkahuoneet.
Osa Vihan hedelmien tehosta kumpusi sen intohimoisesta köyhien ahdingon kuvauksesta. Monet Steinbeckin aikalaiset itse asiassa hyökkäsivät hänen yhteiskunnallisia ja poliittisia näkökantojaan vastaan. Brian Cordyack kirjoittaa: ”Steinbeckia syytettiin propagandistiksi ja sosialistiksi sekä vasemmiston että oikeiston tahoilta. Näistä hyökkäyksistä voimakkain tuli Associated Farmers of Californian suunnalta; he olivat tyytymättömiä kirjan kuvaukseen kalifornialaisten viljelijöiden asenteista ja käytöksestä siirtotyöläisiä kohtaan. He tuomitsivat kirjan ’valhekokoelmaksi’ ja nimittivät sitä ’kommunistiseksi propagandaksi’.” Vaikka Steinbeckia syytettiin leiriolojen kurjuuden liioittelusta poliittisen mielipiteen esittämiseksi, hän oli todellisuudessa toiminut juuri päinvastoin ja vähätellyt olosuhteita, joiden hän tiesi varsin hyvin olleen romaanin kuvailua pahempia. Hänen mielestään tarkka kuvaus olisi nimittäin tullut varsinaisen tarinankerronnan tielle.
Vuonna 1962 Nobel-komitea kutsui Vihan hedelmiä ”suureksi työksi” ja viittasi siihen yhtenä tärkeimmistä syistä, miksi komitea myönsi Steinbeckille Nobelin kirjallisuuspalkinnon.
Muuta

Vihan hedelmiä on myös parodioitu suositun televisiosarja South Parkin 12. tuotantokauden jaksossa Over Logging. Vihan hedelmät on vaikuttanut kaunokirjallisuuteen ympäri maailmaa, myös Suomessa. Muun muassa tamperelaiset kirjailijat Lauri Viita ja Väinö Linna saivat siitä vaikutteita omiin romaaneihinsa.
Aiheesta muualla

Löf, Risto: Vihan hedelmät. Savon sanomat 22.11.2016.
Venäläinen karmageddon

| Venäläinen karmageddon |
| --- | --- |
 Kannen kuvassa Artemi Troitski.
Kirjailija:  Artemi Troitski
Kieli:  venäjä, englanti
Genre:  artikkelikokoelma
Suomennos
Suomentaja:  Anton Nikkilä
Kansitaiteilija:  Anne Hämäläinen (kuva) Tex Hänninen (ulkoasu)
Kustantaja:  Into
Julkaistu:  2015
Ulkoasu:  nid.
Sivumäärä:  229
ISBN:  978-952-264-445-9
Löydä lisää kirjojaKirjallisuuden teemasivulta
Venäläinen karmageddon on venäläisen toisinajattelijan ja mielipidevaikuttajan Artemi Troitskin kirjoituksista ja haastatteluista koottu kirja. Sen on suomentanut ja toimittanut Anton Nikkilä, ja sen on kustantanut vuonna 2015 Into. Tekstit ovat aikaisemmin ilmestyneet venäjäksi ja englanniksi useissa julkaisuissa.
Esipuheessa Troitski kuvaa näkemystään Venäjän nykytilasta: Venäjän ylle on laskeutunut pimeys. Sitä varjostaa vihan ja kauhun musta pilvi, joka olisi saatava pois. Olisi saatava aikaan muutos ja nostettava maa uuteen kukoistukseen.
Troitski oli läsnä 7. lokakuuta 2015 kirjan Kirjamessujen Venäjä-teemaan liittyvässä julkistamistilaisuudessa.
Aiheesta muualla

Venäläinen karmageddon Inton sivulla
Luonnon lait

| Luonnon lait> Forces of Nature |
| --- | --- |

Ohjaaja:  Bronwen Hughes
Käsikirjoittaja:  Marc Lawrence
Tuottaja:   Susan Arnold  Ian Bryce  Donna Roth 
Säveltäjä:  John Powell
Kuvaaja:   Elliot Davis  David Stockton 
Leikkaaja:  Craig Wood
Pääosat:   Ben Affleck  Sandra Bullock 
Valmistustiedot
Valmistusmaa:  Yhdysvallat
Tuotantoyhtiö:   DreamWorks SKG  Roth–Arnold Productions 
Levittäjä:  UIP-Dunafilm Netflix
Ensi-ilta:  19. maaliskuuta 1999
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Luonnon lait (Forces of Nature) on Bronwen Hughesin ohjaama romanttinen komediaelokuva vuodelta 1999. Pääosissa näyttelevät Sandra Bullock ja Ben Affleck. Tarina kertoo newyorkilaismiehestä, jonka lento morsiamensa luo Georgiaan tyssää äkkirysäyksellä, mutta yllättävistä käänteistä huolimatta hän pyrkii perille hinnalla millä hyvänsä.
Näyttelijät

| 0 | 1 | 2 |
| --- | --- | --- |
|  Ben Affleck  | … |  Ben Holmes   |
|  Sandra Bullock  | … |  Sarah Lewis   |
|  Maura Tierney  | … |  Bridget   |
|  Steve Zahn  | … |  Alan   |
|  Blythe Danner  | … |  Virginia   |
|  Ronny Cox  | … |  Hadley   |
|  Michael Fairman  | … |  Richard Holmes   |
|  Richard Schiff  | … |  Joe   |
Luonnollisesti syntynyt mies

| Luonnollisesti syntynyt mies Pietari |
| --- | --- | --- |

Studioalbumin tiedot
 Julkaistu: 2002
 Tuottaja(t): Hopee, Jesus, Roop
 Tyylilaji: rap
 Kesto: 26.47
Pietarin muut julkaisut
|   | Luonnollisesti syntynyt mies 2002 | Hopeatähti 2012 |
Luonnollisesti syntynyt mies on rap-artisti Pietarin debyyttialbumi vuodelta 2002.
Kappaleet

Intro – 0.45
Yön pimeydessä – 3.07
Naisasiat – 5.27  (mukana Hopee, Myyrä & TKK)
Vauhti ja kurvi – 3.57
Tuhma koira R.I.P. – 3.21
Bladi dadi 2 – 3.37
Gruuviallianssi – 2.42
Taikuri – 3.51  (mukana Löysä Laupias)
Vini

Vini voi tarkoittaa seuraavia:
polynesianlurikit (Vini), kaijojen heimoon kuuluva lintusuku
vini (Ⴀ, ⴀ tai  ა), georgialainen kirjain
Vini-nimisiä henkilöitä:
Vini, oik. Vinicius Frasson (s. 1984), brasilialainen jalkapalloilija
Vini Dantas (s. 1989), brasilialainen jalkapalloilija
Vini Poncia, Vincent Poncia Jr. (s. 1942), yhdysvaltalainen muusikko, lauluntekijä ja musiikkituottaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vini”, voi hakea sivunnimihaulla, laajalla sivunnimihaulla tai tekstihaulla.
Luettelo Idea Factoryn julkaisemista videopeleistä

Tämä on luettelo julkaistuista Idea Factoryn ja sen tytäryhtiöiden peleistä.
Kehitetyt

| Vuosi | Nimi | Alusta | Kehittäjä |
| --- | --- | --- | --- |
| 1998 | Spectral Force 2 | PlayStation | Idea Factory |
| 2003 | Shinseiki Genso: Spectral Souls | PlayStation 2 | Idea Factory |
| 2003 | Generation of Chaos Exceed | Nintendo GameCube | Idea Factory |
| 2004 | Tenkuu Danzai Skelter Heaven | PlayStation 2 | Idea Factory |
| 2005 | Hametsu no Mars | PlayStation 2 | Idea Factory |
| 2005 | Shinki Gensou Spectral Souls II | PlayStation 2 | Idea Factory |
| 2005 | Spectral Force 2 | PlayStation 2 | Idea Factory |
| 2006 | Blazing Souls | PlayStation 2 | Idea Factory |
| 2006 | Chaos Wars | PlayStation 2 | Idea Factory |
| 2006 | Hiiro no Kakera | Nintendo DS PlayStation 2 | Idea Factory |
| 2006 | Rec: Doki Doki Seiyū Paradise | PlayStation 2 | Idea Factory |
| 2006 | Spectral Force 3: Innocent Rage | Xbox 360 | Idea Factory |
| 2007 | Absolute: Blazing Infinity | Xbox 360 | Idea Factory |
| 2007 | Apocalypse: Desire Next | Xbox 360 | Idea Factory |
| 2007 | Diario: Rebirth Moon Legend | Xbox 360 | Idea Factory |
| 2007 | Mist of Chaos | PlayStation 3 | Idea Factory |
| 2007 | Spectral Gene | PlayStation 2 | Idea Factory |
| 2007 | Uwasa no Midori-kun!! Natsu Iro Striker | Nintendo DS | Idea Factory |
| 2008 | Uwasa no Midori-kun!! Futari no Midori!? | Nintendo DS | Idea Factory |
| 2008 | Cross Edge | PlayStation 3 Xbox 360 | Idea Factory |
| 2009 | Hidamari Sketch Dokodemo Sugoroku × 365 | Nintendo DS | Idea Factory |
| 2010 | Ore no Yome: Anata Dake no Hanayome | Xbox 360 | Idea Factory |
| 2010 | Trinity Universe | PlayStation 3 | Idea Factory, Nippon Ichi Software, Gust Corporation |
| 2011 | Hyperdimension Neptunia | PlayStation 3 | Idea Factory, Compile Heart, Nippon Ichi Software, Gust Corporation |
| 2011 | Spectral Souls | Android, iOS | Idea Factory |
| 2012 | Hyperdimension Neptunia Mk2 | PlayStation 3 | Idea Factory, Compile Heart, Nippon Ichi Software, Gust Corporation, 5pb., Comcept |
| 2012 | Blazing Souls: Accelate | Android, iOS | Idea Factory |
| 2013 | Hyperdimension Neptunia Victory | PlayStation 3 | Idea Factory, Compile Heart |
| 2013 | Sorcery Saga: Curse of the Great Curry God | PlayStation Vita | Idea Factory, Compile Heart, ZeroDiv |
| 2013 | Mugen Souls Z | PlayStation 3 | Idea Factory, Compile Heart, GCREST |
| 2015 | Megadimension Neptunia VII | PlayStation 4 | Idea Factory |
| 2015 | Trillion 1,000,000,000,000: God of Destruction | PlayStation Vita | Idea Factory, Compile Heart, Preapp Partners |
| 2016 | Mary Skelter: Nightmares | PlayStation Vita | Idea Factory, Compile Heart |
| TBA | Root Rexx | TBA | Idea Factory |
Luettelo vihanneksista

Luettelo vihanneksista. Vihanneksiksi määritellään tässä sellaiset viljellyt ihmisen ravintokasvit, joista korjataan syötäväksi muita osia kuin hedelmiä tai marjoja, esimerkiksi juuria, varsia, lehtiä tai kukintoja. Tosin sellaisista kasvinosista, jotka ovat kasvitieteellisesti hedelmiä, vihanneksiksi kutsutaan muun muassa tomaatin marjoja, kurkkukasvien hedelmiä ja palkokasvien hedelmiä eli palkoja, papuja ja herneitä. Yksistään yrtti- ja maustekasveina viljellyt lajit eivät ole tässä mukana, koska niitä ei ole Suomessa.
Juurivihannekset

Kasveja joista hyödynnetään juuria ja muita maanalaisia osia.
Bataatti (Ipomoea batatas)
Intianlootus (Nelumbo nucifera)
Isotakiainen (Arctium lappa )
vihannestakiainen (kobo) (var. edule)
Kaurajuuri (Tragopogon porrifolius)
Lanttu (Brassica napus subsp. rapifera)
Maa-artisokka (Helianthus tuberosus)
Maakastanja eli kastanjasädekaisla (Cyperus esculentus var. sativus)
Maniokki (Manihot esculenta)
Mukulakäenkaali (Oxalis tuberosa)
Mustajuuri eli ruokamustajuuri (Pseudopodospermum hispanicum, aiemmin Scorzonera hispanica)
Nauris (Brassica rapa subsp. rapa)
Nuolijuuri eli arrowjuuri (Maranta arundinacea)
Palsternakka (Pastinaca sativa)
Persilja (Petroselinum crispum )
Juuripersilja (var. radicosum)
Peruna (Solanum tuberosum)
Piparjuuri (Armoracia rusticana)
Porkkana, ruokaporkkana (Daucus carota subsp. sativus)
Punajuurikas (Beta vulgaris var. conditiva)
Retiisi, ruokaretikka, retikka (Raphanus sativus)
Selleri eli ruokaselleri (Apium graveolens )
Mukulaselleri (Apium graveolens var. rapaceum)
Taaro (Colocasia esculenta)
Ulluko (Ullucus tuberosus)
Vesikastanja (Eleocharis dulcis)
Smallanthus sonchifolius
Verso- ja lehtivihannekset

Endiivi (Cichorium endivia)
Euroopanmerikaali eli merikaali (Crambe maritima)
Fenkoli (Foeniculum vulgare)
Kaali (Brassica oleracea )
Keräkaali
Kiinankaali
Kurttukaali eli savoijinkaali
Kyssäkaali
Lehtikaali
Punakaali
Ruusukaali
Kardoni (Cynara cardunculus)
Keltasipuli (Allium cepa )
Salottisipuli
Lamopinaatti (Tetragonia tetragonoides)
Lehtimangoldi (Beta vulgaris var. vulgaris)
Persilja (Petroselinum crispum)
Pillisipuli eli talvisipuli (Allium fistulosum)
Pinaatti (Spinacia oleracea)
Pinaattihierakka (Rumex patientia)
Purjo eli purjosipuli (Allium porrum)
Raparperi (Rheum rhabarbarum)
Ruoholaukka eli ruohosipuli (Allium schoenoprasum)
Ruokaparsa eli parsa (Asparagus officinalis)
Salaatti eli ruokasalaatti (Lactuca sativa )
Jäävuorisalaatti
Sareptansinappi (Brassica juncea)
Selleri eli ruokaselleri (Apium graveolens )
Lehtiselleri eli ruotiselleri (Apium graveolens var. dulce)
Sikuri (Cichorium intybus)
Sinappikaali (Eruca vesicaria)
Tarhamaltsa (Atriplex hortensis)
Valkosipuli (Allium sativum)
Vesikrassi (Nasturtium)
Vihanneskrassi (Lepidium sativum)
Vihannesportulakka (Portulaca oleracea ssp. sativa)
Vuonankaali eli rantavuonankaali (Valerianella locusta)
Kukintovihannekset

Kasveja joista hyödynnetään kukintoja ja kukinnoista kehittyviä osia, kuten hedelmiä.
Herne (Pisum sativum)
Härkäpapu (Vicia faba)
Jättikurpitsa (Cucurbita maxima)
Kaali (Brassica oleracea )
Kukkakaali
Parsakaali
Kurkku (Cucumis sativus)
Kurpitsa (Cucurbita pepo )
Kesäkurpitsa
Spagettikurpitsa
Latva-artisokka (Cynara scolymus)
Maissi (Zea mays)
Munakoiso (Solanum melongena)
Okra (Abelmoschus esculentus)
Paprika eli ruokapaprika (Capsicum annuum)
Parsaherne (Tetragonolobus purpureus)
Tarhapapu, salkopapu, pensaspapu (Phaseolus vulgaris)
Tomaatti (Lycopersicon esculentum )
Kirsikkatomaatti
Retiisejä.
Ruokasalaatti.
Kurpitsoja.
Luettelo Astro Cityn henkilöistä

Tämä on luettelo Astro City -sarjakuvissa esiintyvistä henkilöistä. Huom. Luettelo on keskeneräinen.
VfL Gummersbach

| --- | --- |
VfL Gummersbach

Päävalmentaja:  Sead Hasanefendić
Perustettu: 1861
Paikkakunta: Gummersbach, Saksa
Värit: sininen ja valkoinen
Mestaruudet: 12
Lanxess Arena
VfL Gummersbach von 1861 e.V. on saksalainen urheiluseura, joka sijaitsee Gummersbachissa. Parhaiten seura on tunnettu käsipallojoukkueestaan, mutta toimintaa on myös yleisurheilussa, hiihdossa, pöytätenniksessa ja voimistelussa. Joukkueen kotiareenana toimii Lanxess Arena.
Historia > Seura

Seura perustettiin 3. maaliskuuta 1861 nimellä Gummersbacher Turnverein. Vuoden 1937 aikoihin monet lähialueen seurat fuusioituivat Gummersbacherin kanssa, jonka takia nimeksi vaihdettiin VfL Gummersbach von 1861. Toisen maailmansodan jälkeen seura perustettiin uudelleen.
Historia > Käsipallojaosto

Käsipallo joukkue perustettiin vuonna 1923. Ensimmäinen Saksan mestaruus tuli vuonna 1966. Seuran kulta-aikaa olivat vuodet 1966-1991, jolloin se voitti 12 Saksan mestaruutta. Ensimmäisen Euroopan mestaruuden joukkue voitti vuonna 1967, kun se kaatoi finaalissa Dukla Prahan. Vuosina 1970 ja 1971 joukkue voitti Euroopan mestaruuden uudestaan, ensin se kaatoi finaalissa SC Dynamo Berlinin ja vuotta myöhemmin Steaua Bucureşti Handballin. Viimeisimmän Euroopan mestaruuden seura voitti vuonna 1983, jolloin se voitti TsSKA Moskovan. Viimeisen Saksan mestaruuden joukkue voitti 1991, tällöin finaalivastuksena oli SC Magdeburg Gladiators
Vuonna 1997 seuralla oli taloudellisia vaikeuksia. Pelaajat joutuivat osittain luopumaan palkoistaan, jotta joukkue olisi säilynyt. Tämän johdosta perutettiin VfL Handball Gummersbach, joka huolehtisi seuran taloudellisesta tasapainosta.
Saavutukset

Saksan mestaruus: 12
1966, 1967, 1969, 1973, 1974, 1975, 1976, 1982, 1983, 1985, 1988, 1991
Saksan Cup: 5
1978, 1979, 1982, 1983, 1985
Euroopan mestaruus: 5
1967, 1970, 1971, 1974, 1983
Cup voittajien Cup: 4
1978, 1979, 2010, 2011
EHF Cup: 2
1982, 2009
Aiheesta muualla

Wikimedia Commonsissa on kuvia tai muita tiedostoja aiheesta .
Käsipalloseuran virallinen kotisivu
Pääseuran virallinen kotisivu (Arkistoitu – Internet Archive)
Vierasottelu BM Valladolidia vastaan
Lukáš Doudera

| Lukáš Doudera |
| --- | --- |

Henkilötiedot
Syntynyt: 3. tammikuuta 1998 (ikä 26)
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  179 cm
Paino:  80 kg
Pelinumero:  HC Ocelaři Třinec (ČEL) LHK Jestřábi Prostějov (Tšekki 2) AZ Havířov (Tšekki 2) HC Frýdek-Místek (Tšekki 2 / Tšekki 3) HC Litomerice (Tšekki 2) HC Dukla Jihlava (Tšekki 2) HC Litvínov (ČEL) Rytíři Kladno (Tšekki 2) HC Vítkovice (ČEL)
Pelaajaura
Pääsarjaura:  2014–
Lukáš Doudera (s. 3. tammikuuta 1998) on tšekkiläinen jääkiekkoilija, pelipaikaltaan puolustaja.
Doudera teki pääsarjadebyyttinsä kaudella 2014–2015 vain 16-vuotiaana. Hänen kasvattajaseuransa on HC Kladno, josta hän siirtyi Třineciin kesällä 2014.
Vinicunca

Vinicunca
| --- | --- |
Sijainti:  Peru
Vuoristo:  Andit
Korkeus merenpinnasta:  6 834 m
Prominenssi:  6 834 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vinicunca on vuori Andien vuoristossa Perun alueella. Se kohoaa 6 834 metrin korkeuteen meren pinnan yläpuolelle. Vinicunca oli aiemmin lumen peitossa, mutta on hiljattain sulanut ilmaston lämpenemisen johdosta. Perulaiset uskovat vuoren olevan pyhä ja vaeltavat sinne joka vuosi 31. toukokuuta Qoyllur Rit’i-juhlia pitämään.
Vinicio Espinal

| Henkilötiedot |
| --- | --- | --- | --- |
Koko nimi: Edwards Vinicio Espinal Marte
Syntymäaika: 14. marraskuuta 1982
Syntymäpaikka: Santo Domingo, Dominikaaninen tasavalta
Pelipaikka: Keskikenttäpelaaja
Pituus: 179 cm
Paino: 72 kg
Seura
Seura: Portosummaga
Pelinumero: 7
Seurat
| Vuodet | Seura | O | (M) |
| 1999-2003 | Atalanta BC | 9 | (0) |
| 2003 | → Taranto (lainalla) | 1 | (0) |
| 2003-2004 | → AC Palazzolo (lainalla) | 28 | (3) |
| 2004-2007 | Monza | 81 | (13) |
| 2007-2009 | FC Crotone | 59 | (11) |
| 2009- | Portosummaga | 62 | (3) |
Maajoukkue
| 2004- |  Dominikaaninen tasavalta | 2 | (0) |
 Seurajoukkueuran tilastot kattavat vain kansalliset sarjat, päivitetty 13.4.2011.  Maajoukkueuran tilastot päivitetty 13.4.2011.
Edwards Vinicio Espinal Marte (s. 14. marraskuuta 1982 Santo Domingo) on dominikaanilainen jalkapalloilija, jolla on myös Italian kansalaisuus. Hän pelaa keskikenttäpelaajana Portosummagassa.
Espinal edusti Serie A:ssa pelannutta Atalanta BC:tä vuosina 1999–2003. Hän oli Atalantasta lainalla kahdessa muussa seurassa, kunnes siirtyi AC Monzaan vuonna 2004. Espinal pelasi Monzassa kolme vuotta ja edusti sitä 81 ottelussa ennen kuin lähti FC Crotoneen, joka on hänen viimeisin seuransa ennen Portosummagaa.
Espinal on pelannut Dominikaanisen tasavallan maajoukkueessa kaksi ottelua. Kyseisiset ottelut pelattiin Trinidad ja Tobagoa vastaan ja ne olivat osa karsintaa vuoden 2006 MM-kisoihin.
Lukáš Fiala

| Lukáš Fiala> Henkilötiedot |
| --- | --- |
Syntynyt: 23. toukokuuta 1988
Kansalaisuus:   Tšekki
Uran tiedot
Pituus:  180 cm
Laji:  alamäkiluistelu
Kilpauran kesto:  2005-
Saavutukset
Voitot:  0
Palkintokorokkeella:  3
Paras sijoitus maailmancupissa:  2. (2005)
 Tietolaatikko päivitetty 25. tammikuuta 2015 
Lukáš Fiala (s. 23. toukokuuta 1988) on tšekkiläinen alamäkiluistelija. Fiala on sijoittunut kahdesti kolmen parhaan joukkoon alamäkiluistelun MM-sarjan yhteispisteissä. Vuonna 2005 hän oli toinen ja vuonna 2009 kolmas. Ensimmäisen kilpailunsa Fiala kilpaili Prahassa vuonna 2005, 17-vuotiaana, ollen heti toinen. Vuoden 2011 MM-sarjassa Fiala oli kuudes sijoituttuaan Münchenin osakilpailussa kolmanneksi. Fiala on 180 senttimetriä pitkä ja painaa 82 kilogrammaa.
Hän pelaa jääkiekkoa HC Letnanyssä Tšekin nelostasolla.
Lyndon B. Johnson Space Center

Ilmakuva Johnsonin avaruuskeskuksesta vuodelta 1989.
Lyndon B. Johnson Space Center (JSC) on Nasan miehitettyjen avaruuslentojen keskus Houstonissa, Texasissa. Avaruuskeskuksen maan lahjoitti aikanaan Ricen yliopisto.
JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). Sukkulalentojen päätyttyä Yhdysvalloilla ei toistaiseksi ole omia miehitettyjä avaruuslentoja mutta MCC-H toimii ISS-avaruusaseman valvojana. JSC on myös Nasan astronauttien pääasiallinen koulutuskeskus. Keskuksessa työskentelee yli 15 000 henkilöä.
Avaruuskeskukseen on tallennettu lentokykyinen Saturn V -kantoraketti.
Historia

Keskuksen sijoittamiseen Houstoniin vaikutti Texasista kotoisin ollut silloinen senaattori, myöhempi presidentti Lyndon B. Johnson. Keskus avattiin vuonna 1961, ja sai nykyisen nimensä Johnsonin kuoltua 1973. Täydessä toimintakunnossa keskus oli vuonna 1965.
Keskukseen rakennettiin Apollo-kuulentojen jälkeen 1970-luvulla kuunäytelaboratorio. Osaa näytteistä säilytetään laitoksen erityistiloissa eikä niitä anneta tutkittaviksi tilojen ulkopuolelle.
Venäläinen huumori

Venäläinen huumori rakentuu kielellistä leikittelyä ja moniäänisyyttä kunnioittavalle nokkeluudelle. Se korostaa yllättäviä assosiaatioita, sanaleikkejä ja kaskunomaista jutunkerrontaa. Poliittinen satiiri on venäläisen huumorin merkittäviä alalajeja.